cyanic-selkie/wikianc huggingface dataset:
Askja
Purkaukset
Askjassa on kolme sisäkkäistä kalderaa, joista suurimman halkaisija on 8 km. Uloin kaldera on purkautunut esihistoriallisella ajalla ja on laajuudeltaan 50 km². Pääkraatterin pohja on 1 100 metrin korkeudella.
Järvet
Öskjuvatn on vuoden 1875 purkauksen kraatterissa oleva 4,5 km:n läpimittainen järvi. Sen pinta on noin 50 m alempana kuin varsinainen purkauskraatteri. Järvi oli aluksi lämmin, mutta on jäässä suuren osan vuotta. Se on syvin Islannin järvistä: 220 m.
Víti on pienempi 150 m:n läpimittainen räjähdyspurkauskraatteri Öskjuvatnin koillispuolella. Siinä on geoterminen järvi, joka on mineraalirikas, rikkipitoinen samea sininen järvi. Se on tarpeeksi lämmin uimiseen. (Näissä kraatterijärvissä uiminen tyynellä ilmalla voi olla vaarallista, koska veden pinnalle voi kertyä hiilidioksidia, joka voi tukehduttaa uimarin ja aiheuttaa hukkumisen.) Víti muodostui vuoden 1875 purkauksessa. Se on vain 8 metriä syvä.
Kadonneet tiedemiehet
Vuonna 1907, saksalaiset tiedemiehet Walter von Knebel ja Max Rudloff vierailivat Askjalla tutkimassa sen kalderaa. Tutkiessaan Öskjuvatnia pienessä veneessä, he katosivat jälkeäkään jättämättä. Von Knebel'in morsian Ina von Grumbkow johti etsintäretkikuntaa, mutta se, mitä heille tapahtui ei selvinnyt. Nykyiset havainnot maanvyöryjen vaikutuksista, kuten 21. kesäkuuta 2014 tapahtuneesta, on johtanut arveluihin että he kuolivat vastaavanlaiseen, maanvyöryn aiheuttamaan hyökyaaltoon; vuoden 2014 hyökyaallon korkeudeksi arvioitiin 30 metriä.
Alueen nähtävyydet
pienoiskuva|Drekagil, lohikäärmeiden kanjoni. Askjaa ympäröivillä Dyngjufjöll-vuorilla on vaikuttava Drekagil, lohikäärmeiden kanjoni. Kaksi muuta vulkaanista systeemiä, jotka sijaitsevat Askjan lähellä ovat Herðubreið ja Kverkfjöll.
Kasabian (albumi)
Kasabian on brittiläisen rockyhtye Kasabianin debyyttialbumi, joka julkaistiin syyskuussa 2004. Albumi ylsi kotimaassaan Britannian albumilistalla parhaimmillaan neljännelle sijalle. Albumilta julkaistiin singlenä viisi kappaletta.
Askja
Aktiivisuus
Kesäkuussa 2010, tulivuoriekspertti Hazel Rymer sanoi seismisen aktiivisuuden lisääntyneen myös Askjan alueella Lisääntyneet maanjäristykset ovat sijoittuneet koilliseen keskustulivuoresta Herðubreiðin suuntaan.
Maaliskuussa 2012 raportoitiin Öskjuvatn-järven jäiden poikkeuksellinen sulaminen kuukausia etuajassa. Ilmiö viittaisi lisääntyneeseen geotermiseen aktiivisuuteen Askjassa. Huhtikuun alussa 2012 matkailijoita kehotettiin välttämään alueella liikkumista mahdollisten myrkyllisten kaasujen vuoksi.
Luettelo Paul Celanin runojen suomennoksista
Tämä on luettelo lehdissä ja kokoelmissa julkaistuista Paul Celanin runojen suomennoksista:
Koripallon alle 17-vuotiaiden maailmanmestaruuskilpailut
Koripallon alle 17-vuotiaiden maailmanmestaruuskilpailut on FIBA:n järjestämä koripallon mestaruusturnaus.
Luettelo Paul Celanin runojen suomennoksista
Lisäksi on ilmestynyt kaksi kokoelmaa.
Niin kuin kivelle puhutaan. (Suom. Jukka Koskelainen. Tammi, 1993. ISBN 951-31-0172-X). Sisältää eri kokoelmista koottuja runoja
Koripallon alle 17-vuotiaiden maailmanmestaruuskilpailut
Turnaus järjestettiin ensimmäistä kertaa Saksassa vuonna 2010. Tällöin kilpailuiden mestaruuden voitti Yhdysvallat.
Lucas Gabrielsson
Lucas Gabrielsson (s. 8. maaliskuuta 1995 Turku) on suomalainen jalkapalloilija, joka on edustanut Kakkosessa pelaavaa Salon Palloilijoita kaudella 2017. Hän on pelipaikaltaan keskikenttäpelaaja.
Gabrielsson on TPS:n juniorikoulun kasvatti. Hän on pelannut yhden Veikkausliigaottelun kaudella 2011. Sen jälkeen miesten otteluita on tullut ensin TPS:n Kakkosessa pelanneessa reservijoukkueessa Åbo IFK ja Salon Palloilijoissa. Kaudella 2016 Gabrielsson pelasi Ykköstä TPS:n riveissä. Kaudella 2017 hän siirtyi Kakkosen Salon Palloilijoihin. Kausi oli Gabirelssonille SalPassa menestyksekäs, sillä hänet valittiin Kakkosen lohkonsa parhaaksi pelaajaksi.
Edvinas Krungolcas
Edvinas Krungolcas (s. 21. tammikuuta 1973 Vilna, Liettuan SNT, Neuvostoliitto) on liettualainen kilpauransa lopettanut nykyaikainen viisiottelija, olympiamitalisti, maailman- ja euroopanmestari.
Krungolcas voitti yksilökilpailun olympiahopeaa Pekingissä 2008. Ateenassa 2004 hän oli 31:nen. Lisäksi Krungolcas voitti useita MM- ja EM-mitaleja sekä yksilö- että joukkuekilpailusta. Hän lopetti kilpauransa vuonna 2011.
Reijo Alakoski
Reijo Alakoski (s. 22. toukokuuta 1956 Reisjärvi) on toiminut Suomen Maastohiihto ry:n ensimmäisenä puheenjohtajana. Hänet valittiin tehtävään Kokkolassa vuonna 2009. Alakoski on toiminut pitkään Suomen Hiihtoliiton eri luottamustehtävissä.
Suomen Maastohiihto
Suomen Maastohiihto ry on Suomen Hiihtoliittoon kuuluva lajiyhdistys. Yhdistyksen perusti 12 Suomen Hiihtoliiton piirijärjestöä 8.5.2009 Jyväskylässä. Sen ensimmäinen puheenjohtaja oli Reijo Alakoski. Nykyinen puheenjohtaja on Markku Haapasalmi.
Seitsemän piirijärjestöä jäi perustamisen yhteydessä ulkopuolelle, koska koki epäselväksi yhdistyksen tarpeellisuuden.
Muut Suomen Hiihtoliiton lajiyhdistykset ovat Ski Sport Finland (alppihiihto ja freestyle) ja Finnjumping (mäkihyppy ja yhdistetty)
Viinakortti (kirja)
Viinakortti on Sami Hilvon esikoisromaani vuodelta 2010. Sen on kustantanut Tammi.
Jakautumistilavuus
Jakautumistilavuus lasketaan annetun lääkeaineen määrästä tilavuutena ja sen pitoisuudesta plasmassa. Jakautumistilavuus on se tilavuus, joka tarvittaisiin, mikäli lääkeaineen pitoisuus muualla elimistössä olisi sama kuin sen pitoisuus plasmassa. Jos jakautumistilavuus on pieni, lääkeaine pysyy verenkierrossa. Tällaisia lääkeaineita ovat esimerkiksi voimakkaan polaariset ja vahvasti ionisoituneet yhdisteet. Jos jakautumistilavuus on suuri, lääkeaine taas hakeutuu kudoksiin. Tällaisia lääkeaineita ovat esimerkiksi lipofiiliset yhdisteet.
Viinakortti (kirja)
Juoni
Hilvon teos on kahdesta näkökulmasta, isoisän ja pojanpojan, kerrottu kuvaus kahden miehen sodan aikana syntyneestä rakkaudesta. Suku vaikenee vaikeaksi koetusta asiasta. Urhon pojanpojalle Mikaelille isoisän ja tämän rakastetun Toivon menneisyys valkenee isoäidin hautajaisissa. Mikael huomaa jakavansa isoisän kanssa muutakin kuin isoisän virkapaidan taskusta löytyneen viinakortin, ja vähä vähältä isoisä ja pojanpoika alkavat näyttäytyä kuin identtisiltä kaksosilta, mutta siihen väliin jäävä sukupolvi kenties kieltää itsensä. Isoisä rakensi kulissit, meni naimisiin, ehkä jo nimismiehen virkansa vuoksi. Pojanpoika ei tarvitse kulisseja, vaikka aivan ristiriidaton ei hänkään ole: hän tarvitsee isoisän konjakin tuomaa lohtua päivästä, viikosta toiseen, tehdessään terapeuttista matkaa syntymäänsäkin kauemmaksi menneisyyteen ja erityisesti isoisänsä vaiheisiin.
Tausta
Motossa, jonka Hilvo on teokseen poiminut Erik Lindgrenin Kasvitarhakirjasta vuodelta 1903, sanotaan muun muassa: ” ...emme saa koskaan pakottaa puuta muodostumaan vastoin sen omaa taipumusta...”
Teos pohjautuu paljolti Kansallisarkistossa säilytettäviin sotapäiväkirjoihin ja kahden rintamasotilaan väliseen kirjeenvaihtoon, joiden pohjalta kirjan päiväkirjanomaiset jaksot on hienosti rakennettu.
Vastaanotto
Antti Majanderin mukaan Hilvo kuvaa karskejakin yksityiskohtia mutta oikeassa suhteessa. Kriitikon mukaan Viinakortti on hieno romaani. Toinen kriitikko on varovaisempi sanoissaan: ”Ehkä vähempikin olisi riittänyt.”
Keskisuomalaisen Pertti Ehrnroothin mukaan teos tarjoaa merkittäviä lupauksia kirjailijan tulevasta urasta.
Hilvo on kirjoittanut kielellisesti hyvin tarkkaa tekstiä, jolla hän on tavoitellut ja myös saavuttanut tavoittelemaansa herkkyyttä, kunnioitusta ja haavoittuvuutta. Teos on ehjä ja hallittu, muoto ja sisältö istuvat yhteen kuin hansikas käteen.
ZhuZhut
ZhuZhut on vuonna 2016 alkanut yhdysvaltalais-kanadalainen lasten animaatiosarja, joka perustuu Cepian ZhuZhu Pets-leluihin. Sarjaa tuottaa Cepia LLC, Corus Entertainment ja Nelvana.
Kapitalismi
Kapitalismi (saksan sanasta ’kapital’ = pääoma) on talousjärjestelmä, jossa omaisuus ja sen tuotantovälineet voivat olla osin tai kokonaan yksityisessä omistuksessa ja hallinnassa eivätkä yksistään valtion omistuksessa ja hallinnassa.
Max Weberin määritelmän mukaan kapitalismi on talousjärjestelmä, joka perustuu:
Gilbert Keith Chesterton määritteli kapitalismin talousjärjestelmäksi, jolle on tunnusomaista, että pääoma on kertynyt suhteellisen pienelle omistajien joukolle ja että suuri enemmistö väestöstä palvelee mainittuja omistajia palkkaa vastaan.
Vapaa markkinatalous eli laissez-faire (ranskaa, suomennettuna ”Antakaa tehdä”) katsotaan joskus ”puhtaaksi kapitalismiksi”. Laissez-faire tarkoittaa minarkismia, minimivaltiota tai valtion vallan eliminointia, jolloin kysyntä ja tarjonta saavat toimia vapaasti. Täysin puhdasta laissez-faire-kapitalismia ei ole koskaan ollut käytännössä.
Koska kaikki nykyiset suuret taloudet käsittävät sekä yksityistä että julkista omistamista ja hallintaa, on esitetty, että sekatalous kuvaa paremmin useita nykyisiä valtioita.
Vaikkei puhtaan kapitalistista valtiota tai aluetta olekaan, muun muassa länsimaat katsotaan yleensä ensisijaisesti kapitalistisiksi valtioiksi, vastakohtana sosialistisille valtioille – vastakkainasettelua esiintyi erityisesti kylmän sodan aikana. Nykyaikaisessa kapitalistisessa valtiossa lainsäädäntö rajoittuu määrittämään markkinoiden perussäännöt, joskin valtio saattaa tarjota joitain julkishyödykkeitä ja infrastruktuuria.
Branco Milanovicin mukaan nykyaikana ei ole enää sosialismia, ja kilpailu käydään maailmanlaajuisesti kahden kapitalismin, valtiojohtoisen poliittisen ja meritokraattisen liberaalin, välillä. Poliittista kapitalismia on hänen mielestään esimerkiksi Kiinassa, Myanmarissa, Singaporessa, Vietnamissa, Azerbaidžanissa, Venäjällä, Algeriassa, Etiopiassa ja Ruandassa, liberaalia kapitalismia taas Euroopassa ja Pohjois-Amerikassa, Intiassa, Indonesiassa ja Japanissa. Milanovicin mukaan liberaali kapitalismi syntyi 1980-luvulla, jota ennen hallitsivat klassinen kapitalismi 1800-luvulta lähtien ja sosiaalidemokraattinen eurooppalainen kapitalismi sen ohella.
Historia
”Kapitalismi”-sanan keksi William Makepeace Thackeray 1800-luvun puolivälin tienoilla. Nykyaikaisen kapitalismin instituutiot, kuten pankit, vakuutusyhtiöt, pörssit ja kauppaliitot, syntyivät kuitenkin jo sydänkeskiaikana vuosina 1000–1300 lähinnä Pohjois-Italiassa. Kapitalismi on saattanut syntyä ilmiönä noin 200 vuotta vuoden 1347 mustan surman jälkeen. Tarkka ajoitus on kuitenkin heikolla pohjalla, koska se mitä kapitalismiin tarkalleen ottaen kuuluu on hankala määritellä. Rahaa ja rahoituslaitoksia on ollut olemassa muinaisessa Foinikiassa, Intiassa ja Kiinassa jo vuosisatoja, mutta modernin kapitalismin synty Länsi-Euroopassa on kuitenkin kiistatonta. Kapitalismin synnylle on esitetty sisäisiä ja ulkoisia syitä: maaorjuuden heikkeneminen rahatalouden myötä ja itsevaltiuden kasvu, jolloin feodaaliruhtinaiden valta väheni. Ulkoisia syitä ovat törmäys islamin kanssa ja uusien kauppareittien etsiminen entisten katkettua (silkkitie), tykin keksiminen, jolloin kauppalaivat saattoivat purjehtia turvassa pidemmälle kotisatamastaan. Max Weber esitti teoksessaan Protestanttinen etiikka ja kapitalismin henki, että kapitalismin syntyyn vaikutti kalvinismin ennaltamääräämisoppi, jonka mukaan taivaaseen pääsyyn ei voinut itse vaikuttaa, mutta maallinen menestys oli osoitus kuulumisesta pelastuvien joukkoon. Tämä synnytti taloudellisen järjestelmän, joka myöhemmin jatkoi olemassaoloaan uskontoon perustuneesta synnystään riippumatta. Myös katolisuudessa Salamancan koulukunnan vaikutus 1500-luvulta lähtien loi von Hayekin mukaan perustoja kapitalismille.
Marxilaisen näkemyksen mukaan kapitalismi kehittyi alun perin käsi kädessä käsityöläisperinteestä nousevan teollisuustuotannon kanssa, ja kapitalismi edusti uudenlaista tuotantotapaa suhteessa orjayhteiskunnan ja feodalismiin maanviljelyyn ja maanomistukseen. Euroopassa harjoitetussa feodalismissa vasallit olivat riippuvaisia lääninherroistaan ja saivat viljellä näiden alaisuudessa maapaloja, jotka lääninherra oli osoittanut. Kaikki vasallit eivät sopeutuneet järjestelmään, vaan pakenivat metsiin, joissa karanneet maaorjat perustivat omian kyliään. Ilman isännänvaltaa vapaat työläiset saivat hallita omaa maataan ja resurssejaan ja perustivat tuotannon ja kaupankäynnin verkoston, joka oli kapitalismin pohja.
Kapitalistiset taloudelliset käytännöt alkoivat institutionalisoitua Englannissa 1500–1800-luvuilla, joskin jotkin kapitalististen organisaatioiden piirteet esiintyivät jo muinaisessa maailmassa ja useammat myöhäisellä keskiajalla Kapitalismi on vallinnut länsimaissa feodalismin päättymisestä lähtien. Ranskassa feodalismi päättyi vuonna 1789 1800- ja 1900-luvulla kapitalismi oli merkittävin teollistumisen väline suuressa osassa maailmaa.
Teollisuustuotanto sekä valistusajattelu mullistivat talouden ja ajattelun rakenteet ja lisäsivät porvariston valtaa ja asemaa. Höyrykone mullisti tuotannon ja kapitalismin kehitys siirtyi kaupasta teollisuuteen. Teollistumisesta tuli synonyymi kapitalismin kanssa.
Itä- ja Keski-Euroopan maiden vapautuminen sosialismista 1989–1991 heikensi oleellisesti sosialistisen suunnitelmatalouden mainetta ja teki kapitalismista useimpien maiden johtajien silmissä ainoan varteenotettavan talousjärjestelmän. 1990-luvulta eteenpäin kapitalistiset piirteet lisääntyivät entisestään useiden maiden kansantalouksissa. Tämä tapahtui erilaisten talouden liberalisointitoimien kautta.
Kapitalismin vaikutuksia
Kommunistisessa manifestissa 1848 Karl Marx ja Friedrich Engels ylistivät kapitalistien ”ihmetöitä” ja kirjoittivat: ”Porvaristo vetää kaikkien tuotantovälineiden nopean parantamisen ja kulkuyhteyksien tavattoman helpottumisen ansiosta kaikki – – kansakunnat sivistyksen piiriin”. Sen jälkeenkin kasvu on jatkunut, ja vuonna 2019 tuotanto ja kulutus henkeä kohden ovat kymmenkertaisia vuoteen 1820 nähden, Suomessa 30-kertaisia, köyhimmässäkin maassa, Keski-Afrikan tasavallassa, 2,5-kertaistuneet vuodesta 1800. Vuonna 1800 ihmisistä 85–95 % eli 2 dollarilla päivässä, nyt alle viidennes. Elinikä on pidentynyt ja ravitsemus parantunut.
Kapitalismia puolustavia näkemyksiä
Vuosina 1000–1820 maailmantalous kasvoi peräti kuusinkertaiseksi, 50 % ihmistä kohden. Kapitalismin alettua levitä laajemmin vuosina 1820–1998 maailmantalous kasvoi 50-kertaiseksi eli 9-kertaiseksi ihmistä kohden. Kapitalistisimmissa maissa kuten Euroopassa, Yhdysvalloissa, Kanadassa, Australiassa ja Uudessa-Seelannissa talous kasvoi 19-kertaiseksi henkeä kohden, vaikka niillä oli jo ennestään korkeampi lähtötaso, vuonna 1820 köyhässä Japanissa peräti 31-kertaiseksi, kun taas muualla maailmassa kasvu oli vain viisinkertainen henkeä kohden.
Economic Freedom of the World -indeksin mukaan maailman taloudellisesti vapaimmissa eli kapitalistisimmissa maissa (viidennes) elävien keskitulot olivat 23 450 dollaria/vuosi ja kasvu 1990-luvulla 2,56 %/vuosi. Taloudellisesti epävapaimmassa viidenneksessä maita vastaavat luvut olivat 2 556 dollaria ja -0,85 %/vuosi. Köyhin kymmenys kansasta sai 728 $/vuosi epävapaimmissa ja 7 000 $/vuosi vapaimmissa maissa. Eliniänodote oli vapaimmissa maissa 20 vuotta enemmän kuin epävapaimmissa.
Maailmanlaajuinen BKT:n suuri kasvu osuu yksiin kapitalismin leviämisen kanssa. Myös viikoittaisen työajan lyheneminen sekä lapsityövoiman ja vanhusten työnteon väheneminen on osoitettu olevan seurausta kapitalismin tuomasta vauraudesta. Valistusajan filosofin Adam Fergusonin mukaan markkinatalouden ongelmat synnyttävät vastavoimia. Markkinatalous oli Fergusonin mukaan siis paradoksaalisesti samalla kertaa moraalisen elämän mahdollistaja ja uhka sille. . Ammattiyhdistysliike on myös ollut vaikuttamassa työntekijöiden työehtojen kehittymiseen.
Professori Juha Sihvolan mukaan markkinatalous on edistänyt ihmisten rauhanomaista ja järjestynyttä yhteiseloa enemmän kuin mikään muu historian tuntema yhteiskuntajärjestelmä. Sihvolan mukaan ”kaikki toistaiseksi kapitalismin vaihtoehdoiksi ehdotetut, nykyisestä olennaisesti poikkeavat järjestelmät ovat johtaneet tolkuttomaan riistoon, väkivaltaan ja rikoksiin ihmiskuntaa vastaan.”
Milton Friedmanin mukaan kapitalismin taloudellinen vapaus on poliittisen vapauden edellytys, ja toisaalta myös tekee sen ennemmin tai myöhemmin vääjäämättömäksi. Friedmanin mukaan taloudellisen toiminnan keskitetty hallinta on aina ja kaikkialla aiheuttanut poliittista sortoa. Hänen mukaansa markkinataloudessa liiketoimet ja muut toimet ovat vapaaehtoisia, ja vapaaehtoisen toiminnan monimuotoisuus on perustavanlaatuinen uhka sortaville poliittisille johtajille ja vähentää suuresti heidän valtaansa pakottaa muita. Friedmanin näkemyksen jakavat Friedrich Hayek ja John Maynard Keynes, jotka kumpikin uskoivat, että kapitalismi on elintärkeää vapauden säilymiselle.
Itävaltalaisen taloustieteen kannattajien mukaan kapitalismissa yhteiskunta organisoituu ilman valtiota itse monimutkaiseksi järjestelmäksi ilman keskitettyä ohjaus- tai suunnittelujärjestelmää. Friedrich Hayek käyttää termiä catallaxy kuvaamaan itseorganisoituvuutta kapitalismissa. Tässä voitontavoittelun motiivilla on tärkeä rooli. Ostajien ja myyjien vuorovaikutuksesta syntyy hintajärjestelmä, ja hinnat viestivät ihmisten kiireisistä ja tyydyttämättömistä tarpeista. Mahdollisuus voittoihin kannustaa yrittäjiä käyttämään tietämyksensä ja voimavaransa tyydyttämään nuo tarpeet. Siksi hintajärjestelmä sovittaa yhteen miljoonien omaa etuaan ajavien ihmisten toimet.
Kapitalismia kannattavien mukaan kapitalismi merkitsee vapautta toteuttaa halujaan lain rajoissa. Kapitalismia ovat puolustaneet esimerkiksi Milton Friedman kirjassaan ”Capitalism and Freedom” ja Ayn Rand kirjassaan ”Capitalism: The Unknown Ideal”. Valtion tulisi radikaalien kapitalismin kannattajien, libertaristien, mielestä sekaantua vain minimivaltion ylläpitoon, jolla pidetään yllä omistusoikeus, henkilökohtainen koskemattomuus ja sopimukset. Heidän mukaansa kapitalismi merkitsee vapautta toteuttaa halujaan lain rajoissa. Valtion tulisi sekaantua vain oikeusjärjestelmän ylläpitoon, jolla taataan omistusoikeus ja sopimukset.
Kapitalismia arvostelevia näkemyksiä
Nykyinen digitaalinen vallankumous on vähäarvoisempi kuin teollinen vallankumous 1800-luvulla. Digitalisaation kerrannaisvaikutukset ovat pienempiä ja hyödyttävät vain pientä ydinjoukkoa toiminnan ympärillä. Laskentatehon kasvaessa kuluttajat ovat kuitenkin hyötyneet suuresti tuotteiden hintojen laskiessa, mutta suurten yritysten voitot menevät suppeille omistajaryhmille. Tuotekehittely on muuttunut niin kalliiksi, että siihen kykenevät enää suuret amerikkalaiset ja kiinalaiset yritykset, jotka toimivat globaalisti. Nykyinen kapitalismi aiheuttaa eriarvoistumista, jossa yritysten omistajat rikastuvat, kiertävät veroja ja saman aikaisesti tavallinen keskiluokka köyhtyy, koska työnteolla ei enää kykene perinteiseen tapaan vaurastumaan.
Kapitalismin väitettyjen ongelmien korjaamiseksi on esitetty monenlaisia keinoja. Ranskalainen taloustieteilijä Thomas Piketty ehdotti vuonna 2014 ranskalaisille 150 000 euron kansalaisperintöä, jolla rikkaiden ja tavallisten ihmisten välistä kuilua kavennettaisiin. Miljardöörien omistuksen rajoittamista 10 prosenttiin yrityksissä ja rikkaiden omaisuusverotuksen sekä perintöverojen huomattavaa koventamista.
Nykyisenkaltaisen kapitalismin on arvioitu voivan horjuttaa jopa demokratiaa. Nykyinen voimakas varallisuuden keskittyminen uhkaa poliittista ja taloudellista järjestelmää, mikäli asialle ei tehdä mitään. Erityisen tuomittavia ovat erityisesti koroilla elävät kapitalistit, joiden toiminnasta ei aiheudu minkäänlaista hyötyä yleiselle taloudelliselle kehitykselle.
Kapitalismin mustan kirjan mukaan kapitalismi on aiheuttanut miljoonien ihmisten kuoleman. Uhrimääräksi arvioidaan noin 147 miljoonaa.
Antikapitalismi
Antikapitalismi kuvaa kapitalismia vastustavia liikkeitä, ideoita ja asenteita. Termin tiukimman määrittelyn mukaan antikapitalistit pyrkivät korvaamaan kapitalismin toisella järjestelmällä. On myös olemassa osin antikapitalistisia näkemyksiä, jotka pyrkivät korvaamaan vain osan kapitalistisesta järjestelmästä.
Degrowth
Degrowth on poliittinen, taloudellinen ja sosiaalinen liike, joka perustuu ympäristöajatteluun sekä kulutuksen ja kapitalismin kritiikkiin. Degrowth-liike kannattaa tuotannon ja kulutuksen vähentämistä eli talouden kutistamista, koska ylikulutuksen uskotaan aiheuttavan pitkäkestoisia ympäristöongelmia ja sosiaalista epätasa-arvoa. Keskeinen ajatus on, että talouden kutistaminen ei vaadi yksilöllisiä uhrauksia eikä vähennä hyvinvointia. Degrowth-ajattelu tähtää onnellisuuden ja hyvinvoinnin lisäämiseen ei-kulutuksellisin keinoin: jakamalla työtä, kuluttamalla vähemmän, käyttämällä aikaa taiteeseen, musiikkiin, perheeseen, kulttuuriin ja yhteisöön.
Ruben Guerreiro
Rúben António Almeida Guerreiro (s. 6. heinäkuuta 1994 Pegões, Montijo) on portugalilainen maantiepyöräilijä.
Guerreiro aloitti ammattilaisuransa yhdysvaltalaisessa Axeon-joukkueessa vuosina 2015–2016. Hän edusti Trek-Segafredoa 2017–2018, Katjuša-Alpecinia 2019, EF Pro Cycling / EF Education -tallia 2020–2022 ja on vuodesta 2023 ajanut Movistar Teamissa.
Guerreiro voitti Roccarasoon päättyneen yhdeksännen etapin Italian ympäriajossa 2020. Hän voitti myös mäkikirikilpailun ollen ensimmäinen portugalilainen arvopaidan voittaja Italian ympäriajon historiassa.
Saavutuksia
¨ Lähteet: Pro Cycling Stats, Cycling Archives
Edvard Ukkonen
Edvard Ukkonen (1891 Mäntyharju – 13. toukokuuta 1941 Pori ) oli suomalainen toimittaja ja suomentaja.
Vuonna 1917 Ukkonen oli mukana perustamassa Mikkelin suojeluskuntaa ja hän osallistui myös Suomen sisällissodan taisteluihin.
Marija Sorokina
Marija Sorokina (s. 19. elokuuta 1995 Tver, Venäjä) on venäläinen jääkiekkomaalivahti, joka edustaa HC Dinamo Pietaria. Hän on edustanut vuodesta 2014 alkaen Venäjän naisten jääkiekkomaajoukkuetta, ja hän edusti Venäjää vuoden 2015 ja 2016 MM-kilpailuissa.
Kevin Gravel
Kevin Gravel (s. 6. maaliskuuta 1992 Kingsford, Michigan) on yhdysvaltalainen jääkiekkoilija, joka edustaa Calgary Flamesin organisaatiota. Hän on Kingsin viidennen kierroksen varaus vuoden 2014 varaustilaisuudesta.
Junioriura
Sioux City Musketeers varasi Gravelin kahdeksantena pelaajana vuoden 2008 USHL:n varaustilaisuudessa. Gravel siirtyi Musketeersiin kaudeksi 2009–2010, jolloin hän pelasi 53 ottelua tehden kolme maalia sekä kolme syöttöpistettä.
Gravel siirtyi kaudeksi 2010–2011 yliopistosarja NCAA:han St. Cloud Staten yliopiston joukkueeseen, jossa tulokaskaudella syntyi 36 ottelussa yksi maali sekä viisi syöttöpistettä. Toisella kaudellaan hän pelasi 37 ottelua tehden kahdeksan tehopistettä. Gravel valittiin kauden päätteeksi Yhdysvaltojen maajoukkueeseen vuoden 2012 nuorten maailmanmestaruuskilpailuihin. Hän pelasi kisoissa kuusi peliä, joissa teki yhden maalin.
Kaudella 2012–2013 Gravel teki 42 ottelussa yhden maalin sekä sai 11 syöttöpistettä. Neljännellä ja viimeisellä yliopistokaudellaan hän teki henkilökohtaisen piste-ennätyksensä iskettyään 38 ottelussa kymmenen maalia ja 13 syöttöpistettä.
Ammattilaisura
Yliopistokauden 2013–2014 päätyttyä Gravel siirtyi loppukaudeksi hänet varanneen Los Angeles Kingsin AHL-farmiseura Manchester Monarchsiin, jossa hän pelasi viisi ottelua saaden niissä yhden kahden minuutin rangaistuksen. Kausi 2014–2015 oli Gravelin ensimmäinen kokonainen ammattilaistasolla. Hän jatkoi Monarchsissa pelaten runkosarjan aikana 58 ottelua. Niissä syntyi tehot 6+9=15. Pudotuspeleissä Gravel pelasi 19 ottelua, joissa hän sai viisi syöttöpistettä. Monarchs voitti kauden päätteeksi AHL:n mestaruuden. Gravel solmi kesällä 2015 Kingsin kanssa kaksivuotisen sopimuksen.
Kautta 2015–2016 edeltäneen harjoitusleirin jälkeen Kings lähetti Gravelin AHL:ään uuteen farmijoukkueeseensa Ontario Reigniin. Helmikuussa 2016 Gravel nostettiin ensimmäistä kertaa Kingsin NHL-kokoonpanoon hänen tehtyään alkukaudella Reignissä 42 ottelussa 16 tehopistettä. Gravel debytoi Kingsin paidassa 11. helmikuuta ottelussa New York Islandersia vastaan. Hän sai ottelussa jääaikaa 10.46 minuuttia. Gravel pelasi kauden aikana yhteensä viisi NHL-ottelua sekä 55 AHL-ottelua.
Kauden 2016–2017 Gravel joutui jälleen aloittamaan AHL:ssä, josta hänet nostettiin NHL-kokoonpanoon marraskuun alussa.
Rotkojalohaukka
Rotkojalohaukka (Falco fasciinucha) on harvinainen afrikkalainen jalohaukka.
Koko ja ulkonäkö
Linnun pituus 28–30 cm ja paino noin 220 g. Naaras ja koiras ovat samanvärisiä: selkä ja pää ovat ruskeat, kurkku valkoinen, nokka ja koivet harmaat.
Esiintyminen
Rotkojalohaukat elävät itäisessä Afrikassa, pohjoisessa Etiopian ja Sudanin eteläosista Etelä-Afrikan koilliskolkkaan. Kaikkialla ne ovat harvinaisia tiukkojen elinympäristövaatimustensa tähden. Lajin kokonaispopulaatio on todennäköisesti yli tuhat yksilöä. Se on enimmäkseen paikkalintu.
Elinympäristö
Haukat asuvat jyrkkien rotkojen ja jyrkänteiden rikkomassa vuoristossa aina 3,8 kilometrin korkeuteen saakka.
Ravinto
Ruokalistalla on enimmäkseen pikkulintuja ja hyönteisiä, jotka haukka pyydystää ilmasta.
Second in Command
Juoni
Entinen Navy SEAL -erikoisjoukon jäsen komentaja Sam Keenan nimitetään Moldoviassa sijaitsevan Yhdysvaltain suurlähetystön uudeksi turvallisuusavustajaksi. Saapuessaan Moldoviaan hän saa huomata maan olevan sisällissodassa, kun raskaasti aseistetut kapinalliset ovat vallanneet kaupungin keskustan. Tilanne muuttuu vielä vaikeammaksi, kun Yhdysvaltain suurlähettiläs tapetaan ja kapinalliset uhkaavat kaapata vallan presidentiltä. Keenan nimitetään kriisitilanteessa epävirallisesti operaation johtoon ja hän turvaa Yhdysvaltain suurlähetystön ja vie presidentin turvapaikkaan. Samalla hänen on keksittävä keino kukistaakseen kapinalliset, ennen kuin he tuhoavat koko suurlähetystön ja heidän sotilaat mennessään.
Suomessa
Suomessa elokuva julkaistiin suoraan DVD:lle 7. kesäkuuta 2006.
Kuvaukset
Elokuva kuvattiin Romaniassa Castle Film Studiossa ja Bukarestin keskustassa.
Venäjä yleisurheilun maailmanmestaruuskilpailuissa
Venäjä on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan itsenäistymistä sen urheilijat edustivat MM-kilpailuissa Neuvostoliittoa. Venäjä on saavuttanut yhteensä 142 mitalia, joista 42 on kultaisia. Kultamitaleista 32 on naisten saavuttamia. Venäjä on MM-kisahistorian kolmanneksi menestynein maa. Yksittäisten kisojen mitalitilaston paras se oli Edmontonissa 2001. Edmontonin mitalitilastossa maa nousi ykköseksi sen jälkeen, kun useiden yhdysvaltalaisten suorituksia oli jälkikäteen hylätty dopingin käytön vuoksi. Kotikisoissaan Moskovassa 2013 Venäjä alun perin voitti mitalitilaston, mutta useiden dopinghylkäysten jälkeen se putosi mitalitilaston kärkipaikalta.
Venäjän menestyneimmät urheilijat yleisurheilun MM-kilpailuissa ovat pituushyppääjä ja kolmiloikkaaja Tatjana Lebedeva, seiväshyppääjä Jelena Isinbajeva sekä aitajuoksija Julija Petšonkina. Miehistä seiväshyppääjä Maksim Tarasov saavutti kultamitalin lisäksi neljä muuta mitalia, joista yhden Neuvostoliiton edustajana.
Lontoon MM-kisoihin 2017 ja Dohan MM-kisoihin 2019 Venäjä ei saanut osallistua sen ollessa kansainvälisessä kilpailukiellossa järjestelmällisen dopingin takia. Joitakin venäläisiä yleisurheilijoita sai kilpailla ”neutraaleina urheilijoina” ilman kansallisuustunnuksia. Myöskään Eugenen MM-kisoihin 2022 Venäjä ei saanut osallistua dopingkieltonsa takia ja Venäjän hyökättyä Ukrainaan helmikuussa 2022 myös yksittäisten neutraalin urheilijan statuksen saaneiden venäläisurheilijoiden osallistuminen kiellettiin.
Suoma
Suoma on suomalainen naisen etunimi, joka on tullut käyttöön 1800-luvulla. Suoman nimipäivä on 8. huhtikuuta. Nimen keksijänä pidetään Antero Wareliusta, joka antoi sen vuonna 1849 syntyneelle tyttärelleen, jota hän piti ”Jumalan suomana lahjana”. Digi- ja väestötietoviraston tietojen mukaan vuoden 2019 loppuun mennessä 5 310 suomalaista naista ja alle kymmenen miestä oli saanut nimen Suoma.
Musta kuningatar (minisarja)
Musta kuningatar (The Queen’s Gambit) on yhdysvaltalainen minisarja, joka perustuu Walter Tevisin samannimiseen romaaniin vuodelta 1983. Sarjan tarina seuraa kuvitteellista huippulahjakasta shakkipelaajaa, Beth Harmonia, tämän lapsuudesta nuoreen aikuisuuteen saakka. Sarja julkaistiin Netflix-tilausvideopalvelussa 23. lokakuuta 2020.
Luteinisoiva hormoni
Luteinisoiva hormoni eli lutropiini (lyh. LH) on aivolisäkkeen etulohkosta erittyvä hormoni, joka stimuloi munasolujen irtoamista. Luteinisoivasta hormonista (LH), follikkelia stimuloivasta hormonista ja istukkahormonista käytetään yhteisnimitystä gonadotropiinit, koska ne kaikki vaikuttavat sukupuolirauhasten toimintaan
ROCA-haavoittuvuus
ROCA-haavoittuvuus on digitaalisten salakirjoitus- ja allekirjoitusavainten heikkous, joka tuotiin julki lokakuussa 2017. Nimi 'ROCA' tulee sanoista "Return of the Coppersmith's Attack", viitaten aiempaan heikkouteen, jonka löysi yhdysvaltalainen matemaatikko ja tutkija Don Coppersmith.
Luteinisoiva hormoni
Luteinisoivan hormonin eritystä stimuloi hypotalamuksesta erittyvä gonadoliberiini, joka stimuloi samalla myös follikkelia stimuloivan hormonin erittymistä.
Hormonin pitoisuus on lapsilla hyvin pieni, mutta se kasvaa murrosiässä, ja siitä voidaan tutkia puberteettikehitystä. Naisilla hormonin tehtävä on stimuloida munasolun irtoamista, sen jälkeen keltarauhasen kehitystä ja ylläpitää keltarauhasen hormonituotantoa. Ovulaation aikana pitoisuus nousee moninkertaiseksi. Miehillä luteinisoiva hormoni stimuloi kivesten Leydigin solujen androgeenien eli mieshormonien tuotantoa. Hypofyysin vajaatoiminta laskee hormonin pitoisuutta.
ROCA-haavoittuvuus
ROCA-tutkijaryhmä oli tehnyt alkuperäisen löydöksen jo ennen helmikuuta 2017, ja antoi muutamille keskeisille yrityksille tiedon luottamuksellisesti, jotta myöhempi julkistus ei aiheuttaisi turhia tietoturvaongelmia. ROCA-haavoittuvuus oleellisesti heikentää digitaalisten avainten vahvuutta. Vahvuus tarkoittaa aikaa (ja resursseja), joita hyökkääjä tarvitsee avaimen murtamikseksi.
Krafla
Krafla on Islannin pohjoisosassa sijaitseva kaldera, joka on noin 10 km halkaisijaltaan ja johon kuuluu 90 km pitkä purkausalue. Sen korkein huippu on 818 m ja se on 2  km syvä. Krafla on purkautunut 29 kertaa tunnetun historian aikana.
Blow-Up – erään suudelman jälkeen
Blow-Up – erään suudelman jälkeen (Blowup) on palkittu 1966 ensi-iltansa saanut brittiläis-italialainen elokuva. Se oli Michelangelo Antonionin ensimmäinen englanninkielinen ohjaustyö. Elokuva pohjautuu argentiinalaisen Julio Cortázarin novelliin ”Las Babas del Diablo”.
Pääosissa näyttelevät David Hemmings, Vanessa Redgrave, Sarah Miles, John Castle ja Jane Birkin.
British Film Instituten valitsemat asiantuntijat äänestivät Blow-Upin vuonna 1999 mukaan kaikkien aikojen sadan parhaan brittielokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Dominica kesäolympialaisissa 2008
Dominica osallistui Pekingin olympialaisiin vuonna 2008 kahden miespuolisen yleisurheilijan joukkueella. Tämä oli ensimmäinen kerta, kun Dominicalla ei ollut naispuolista urheilijaa olympialaisissa. Lipunkantajana avajaisissa toimi yleisurheiluvalmentaja Jérome Romain.
Yleisurheilu
Kumpikaan heistä ei päässyt jatkoon alkukierroksilta.
Tehokerroin
Tehokerroin (cos φ) on vaihtovirtakuormissa pätötehon suhde näennäistehoon (cos φ = P / S = P / (U·I) ). Täysin resistiivisen kuorman tehokerroin on 1 ja työtä tekevä pätöteho siirtyy optimaalisesti sähköverkossa. Osittain induktiivisilla kuormilla kuten sähkömoottoreilla tehokerroin on alle yhden ja silloin tarvitaan loistehon kompensointia, jotta sähkön siirto verkossa tapahtuisi ilman suuria häviöitä.
Lähteet
Växelström
Empire (Kasabianin albumi)
Empire on brittiläisen rockyhtye Kasabianin toinen studioalbumi, joka julkaistiin elokuussa 2006. Albumi ylsi kotimaassaan Britannian albumilistalla listaykköseksi. Empirelta julkaistiin singlenä kolme kappaletta.
Make a Change... Kill Yourself
Make a Change... Kill Yourself on tanskalainen kaksijäseninen black metal -yhtye. Yhtye on perustettu vuonna 2004 Kööpenhaminassa. Se sai alkunsa Ynleborgazin kesällä 2004 saamista itsemurhakirjeistä. Yhtyeen musiikkia voisi luonnehtia suicide black metalliksi, mikä heijastuu niin musiikilliseen hidastempoisuuteen, kitarariffien, sanoituksen kuin levyjen kansikuvataiteen muodossa.
Historia
Make a Change... Kill Yourself sai alkunsa Ynleborgazin aloitteesta. Hän tunsi tarvetta luoda musiikillista tukea omille, uusille tunnetiloilleen, jotka avautuivat hänen saatuaan itsemurhakirjeitä vuoden 2004 kesällä. Yhtyeen ensimmäiselle levylle Ynleborgaz sävelsi musiikit kahden kuukauden ajanjakson aikana. Ensimmäisen levyn kappaleista suurin osa oli lajityypille epätyypillisesti pitkiä, lyhimmän ollessa 13 ja puoli minuuttia pitkä ja pisimmän venyessä hieman yli 27 minuuttiin, debyyttialbumi sisälsikin vain neljä kappaletta. Yhtyeen toinen albumi sisälsi niin ikään vain kaksi kappaletta, joiden yhteispituus oli 41 minuuttia.
Forever
Forever voi tarkoittaa muun muassa:
Ingmar Bergman
Ernst Ingmar Bergman (14. heinäkuuta 1918 Uppsala, Ruotsi – 30. heinäkuuta 2007 Fårö) oli ruotsalainen elokuvaohjaaja ja yksi 1900-luvun keskeisimmistä elokuvantekijöistä. Lisäksi hän oli teatteriohjaaja ja kirjailija sekä elokuviensa käsikirjoittaja. Muutamia käsikirjoituksia hän teki muillekin elokuvaohjaajille. Hän on tunnetuimpia ruotsalaisia taiteilijoita.
Bergman ohjasi yli 40 pitkää elokuvaa, muutamia televisionäytelmiä ja -elokuvia, yli sata teatterinäytelmää ja kolme oopperaa. Lisäksi hän kirjoitti myös kolme omaelämäkerrallista teosta sekä muutamia kaunokirjallisia julkaisuja. Teoksissaan Bergman käsittelee muun muassa avioliittoa ja perheyhteyttä sekä pohtii vastuuta, uskontoa ja kuolemaa.
Bergman oli yhdeksän kertaa Oscar-ehdokkaana ohjaajana ja/tai käsikirjoittajana elokuvista Mansikkapaikka, Kuin kuvastimessa, Kuiskauksia ja huutoja, Kasvotusten, Syyssonaatti sekä Fanny ja Alexander. Kolme hänen elokuvaansa (Kuin kuvastimessa, Kuiskauksia ja huutoja, Fanny ja Alexander) on palkittu parhaan ulkomaisen elokuvan Oscarilla. Lisäksi Fanny ja Alexander sai kolme Oscaria kuvauksesta, puvustuksesta ja lavastuksesta.
Tukholman yliopistoon perustettiin 2005 ohjaajaan erikoistunut professuuri. Ensimmäinen Ingmar Bergman -professori on elokuvatutkija Thomas Elsaesser. Kaudelle 2009–2010 tehtävään valittiin Tukholman yliopiston suomalaissyntyinen elokuvatieteen professori ja Bergman-tutkija Maaret Koskinen.
Suomessa Bergman sai vuonna 1975 elokuvasta Kuiskauksia ja huutoja parhaan ulkomaisen ohjaajan Jussi-palkinnon. Tukhomassa järjestettiin toukokuussa 2009 ensimmäinen Ingmar Bergman -juhla.
Elämänvaiheet
Bergman syntyi pappisperheeseen Uppsalassa keskimmäisenä kolmesta lapsesta. Bergmanin syntymän aikaan Ruotsissa riehui espanjantauti. Kuumetauti oli tiettävästi heikentänyt hänen äitiään Karinia niin, että vastasyntynyt oli menehtyä ensi viikkoinaan. Äidinäiti Anna vei pojan maakartanoonsa Taalainmaalle, jossa terve maalaisnainen alkoi imettää vauvaikäistä Ingmaria.
Bergmanin käsikirjoittamaan, Liv Ullmannin ohjaamaan televisioelokuvaan Enskilda samtal (1996) on vaikuttanut Birgit Linton-Malmforsin kirjoittama Bergmanin äidin Karin Bergmanin elämäkertasarja, jonka kolmannesta osasta Karin, åldrandets tid (1996) paljastuu, että äidillä oli pitkäaikainen rakastettu.
Isä Erik Bergman oli pidetty saarnaaja ja palveli näkyvissä kirkollisissa viroissa. Hän oli sairaalapappina Sophiahemmetissä, ja perhe asui sen yhteydessä olevassa pappilassa. ja vuodesta 1934 Hedvig Eleonoran seurakunnan kirkkoherra, ja sai "kuninkaan kappalaisen" arvonimen.
Vaikea suhde vanhempiin, ankara kasvatus ja jopa sadistinen kuritus leimasi Bergmanin elämää vanhuuteen asti, ja hän työsti traumaa monissa töissään ja vei tämän jälkipuinnin päätökseen elokuvassa Fanny ja Alexander (1982) sekä muistelmissaan (1987).
Bergman osoitti jo varhain esiintymiskiinnostusta antamalla nukketeatterinäytöksiä sisarelleen ja ystävilleen. Hän osti veljeltään sadalla tinasotilaalla elokuvakoneen, jolla tekemiään esityksiä hän näytti lastenhuoneen komerossa sisaruksille ja ystäville. Nukketeatteriharrastus jatkoi näyttämötekniikasta kiinnostuneen ystävän avustuksella aina ylioppilaaksi pääsemiseen asti. Perheessä harrastettiin myös paljon kuvaelmien esittämistä merkkipäivien yhteydessä ja Ingmarin äiti toimi usein ohjaajana.
1930-luvulla nuori Bergman liittyi ylioppilasteatteriin. Hän opiskeli Tukholman yliopistossa 1937–1940 ja kiinnostui aluksi teatterista, myöhemmin myös elokuvasta. Toisen maailmansodan loppuun ja holokaustin paljastumiseen asti Ingmar Bergman oli perheensä poliittisen asennoitumisen mukaisesti tuntenut natsisympatioita.
Bergman kirjoitti 1941 näytelmän Kasperin kuolema, jonka nähneet ruotsalaisen elokuva-alan edustajat antoivat nuorelle lupaukselle mahdollisuuden kokeilla elokuvantekoa. Bergmanin ensimmäinen elokuvatyö oli parannella muiden käsikirjoituksia. Hän muutti opiskeluaikoina kirjoittamansa novellin käsikirjoitukseksi, josta teki työnantajalleen kaksi versiota. Niistä alkuperäisen ohjasi Alf Sjöberg, ja nimeksi tuli Kiihko (Hets). Sjöbergin kiireiden takia Bergman sai itse ohjata elokuvasta osia. Alkuun Bergman työskenteli Tukholman ulkopuolella Råsundan Filmstadenissa, jossa sai oppia muun muassa ruotsalaisen mykkäelokuvan suuruudelta Victor Sjöströmiltä. Sjöströmin mestariteos Ajomies vuodelta 1921 oli Bergmanin kymmenen suosikkifilmin joukossa. Sjöström näytteli sittemmin pääroolin Bergmanin ohjaamassa elokuvassa Mansikkapaikka.
Vuonna 1957 saivat ensi-iltansa kaksi Bergmanin mestariteosta Seitsemäs sinetti ja Mansikkapaikka, jotka vakiinnuttivat hänen paikkansa elokuvataiteen eturivissä ja tekivät ohjaajan vakiintuneen työryhmän tunnetuksi. Ryhmään kuuluivat näyttelijät Gunnar Björnstrand, Erland Josephson, Max von Sydow, Ingrid Thulin, Harriet Andersson ja Bibi Andersson sekä kuvaaja Gunnar Fischer. Myöhemmin joukkoon liittyi vielä näyttelijä Liv Ullmann ja kuvaajaksi vaihtui Sven Nykvist. "Ensemblen" muodostaminen oli alkanut jo 1952, jolloin Bergman alkoi koota Harriet Anderssonin kanssa uutta näyttelijäkokoonpanoa Malmön kaupunginteatteriin.
1970-luvun alussa valmistunut televisiodraama Kohtauksia eräästä avioliitosta sai Ruotsissa jopa neljä miljoonaa katsojaa illassa. Bergman joutui omien sanojensa mukaan muuttamaan puhelinnumeronsa salaiseksi, koska häneltä yritettiin saada avioliittoneuvontaa. Barbra Streisand ehdotti Bergmanille Iloinen leski -operetin filmatisointia 1970-luvun alussa ja kahdesta näytöksestä tehtiin synopsis. Streisand ei pitänyt synopsiksen toisesta näytöksestä, ehdotti muutoksia, mutta Bergman katkaisi yhteistyön siihen paikkaan. Streisand oli tutustunut Bergmanin ohjaamistapaan seuratessaan sen aikaisen aviomiehensä Elliot Gouldin työskententelyä Kosketus-elokuvan kuvauksissa 1970.
Bergman muutti 1976 Ruotsista seitsemäksi vuodeksi Saksan liittotasavaltaan, kun häntä syytettiin veronkierrosta. Syytteet hylättiin myöhemmin. Ennen paluutaan Ruotsiin Bergman työskenteli Münchenissä. Elokuvauransa eräänlaista finaalia merkinneen Fannyn ja Alexanderinkin Bergman aikoi ensin ohjata Saksan liittotasavallassa saman rahoittajan tukemana kuin Syyssonaatin 1978, mutta koska Svensk Filmindustrin toiminnanjohtaja Jörn Donner sai rahoituksen järjestymään Ruotsista elokuva kuvattiin Ruotsissa 1981 lähtien. Se oli kallein siihen asti tehty ruotsalainen elokuva.
Bergman julkaisi vuonna 1987 kiitosta saaneet muistelmansa Laterna magica. Teos avasi monia lapsuudenkotia ja vanhempia koskevia viittauksia ja vihjeitä hänen filmituotannossaan. Vuonna 1990 ilmestyneessä toisessa muistelmateoksessaan Kuvasta kuvaan Bergman kertoo elokuvistaan sekä niihin liittyvistä ajatuksista ja kokemuksista.
Teatteria suurena rakkautenaan pitänyt Bergman sanoi jättäneensä hyvästit elokuvalle ohjattuaan Fannyn ja Alexanderin vuonna 1982. Hän kuitenkin jatkoi elokuvien käsikirjoittamista ja ohjasi vielä televisioelokuvia, kuten esimerkiksi vuonna 2003 Sarabandin. Bergman työskenteli Dramatenin johtajana 1963–1966, jolloin hän työskenteli ensisijaisesti teatteriohjaajana.
Bergman taiteilijana
thumb|right|Bergman lehdistötilaisuudessa vuonna 1966. Bergmanin elokuvat ovat Jörn Donnerin mukaan tekijänsä näköisiä: subjektiivista kerrontaa, jossa sukelletaan syvälle ihmismielen irrationaaliseen puoleen. Hän hallitsi käytännön, ja hän opetteli elokuvanteon osa-alueet valotekniikasta filmilaboratoriotyöhön.
Bergman halusi alun perin kirjailijaksi, mikä saattoi vaikuttaa siihen, että hän käsikirjoitti kuvalliset työnsä itse. Hänen suurimpana rakkautenaan pysyi kuitenkin teatteri. Bergman sai myös vaikutteita kamarimusiikista ja alkoikin kutsua teoksiaan kamarielokuviksi, joiden tapahtumapaikkoina olivat alussa usein eksteriöörit, vapaa luonto. Myöhemmin hän valitsi kuvausmiljöiksi yhä useammin erilaisia sisätiloja.
Hänen mukaansa ”elokuva on unta, ellei se ole dokumenttia”. Kollegoistaan Ingmar Bergman arvosti etenkin Andrei Tarkovskia, joka hänen mukaansa pystyi liikkumaan elokuvissaan kuin unessa, varsinkin elokuvassa Andrei Rublev. Tärkein syy hänelle itselleen elokuvien ja teatterin tekemiseen oli saada yhteys muihin ihmisiin, mitä useimpiin sen parempi.
Bergman ja uskonto
Ankara uskonnollinen kasvatus ei nujertanut Bergmania, vaan hän oppi jo varhain tarkkailemaan vanhempiensa piilevää ahdistusta, epävarmuutta ja keskinäisiä jännitteitä.
Seitsemäs sinetti oli tekijänsä uskontoaiheisista elokuvista ensimmäinen. Tarinan päähenkilö pelaa läpi elokuvan shakkipeliä kuoleman kanssa. Ritari haluaa tietää, mikä viesti kuolemalla on ihmisille ja mitä seuraa elämän jälkeen. Kuolemanpelon kanssa kamppaillut nuori Bergman viestitti teoksessa kohteliaasti uskonnollisen ratkaisunsa: tuonpuoleista ei ole. Hänen uskontokritiikkinsä oli vielä noihin aikoihin verhottu symboliseen esitykseen, joka jättää paljastamatta asioita.
Merkitys
Ruotsin vuoden 1963 käänteentekevää elokuvauudistusta olisi Jörn Donnerin mukaan tuskin tehty ilman Ingmar Bergmania. Taiteellisesti hän innoitti muiden muassa Ranskan uuden aallon ohjaajia.
Bergmanin esikuvakseen ovat nimenneet esimerkiksi Woody Allen ja Robert Altman. Matti Kassila nimesi ruotsalaismestarin viiden suurimman ohjaajan joukkoon kuuluvaksi.
Bergmanin kuva on Ruotsin vuonna 2015 liikkeelle lasketussa 200 kruunun setelissä.
Puolisot
Bergman oli naimisissa viisi kertaa ja hänellä oli useita muita suhteita. Hän sai kumppaneidensa kanssa yhdeksän lasta. Työtovereista hänen elämänkumppaneikseen valikoituivat muun muassa Bibi Andersson, Harriet Andersson ja Liv Ullmann. Bergmanin ja Ullmannin tytär Linn Ullmann on palkittu kirjailija. Vuosina 1959–1969 Ingmar Bergman oli naimisissa pianisti Käbi Laretein kanssa. Laretein ja Ingmar Bergmanin poika Daniel Bergman on jatkanut isänsä jalanjäljissä elokuvaohjaajana ja ehti tehdä taiteellista yhteistyötä tämän kanssa.
Ingrid von Rosenin kanssa hän oli ensin suhteessa 15 vuotta, kun von Rosen vielä oli naimisissa ensimmäisen miehensä kanssa, ja naimisissa 25 vuotta, kunnes Bergman jäi leskeksi vuonna 1995 ja asui siitä lähtien yksin Gotlannin pohjoispuolella Fårön saarella. Bergman kertoi itse, että suhteen muodostumiseen vaikutti myös se, että von Rosen muistutti suuresti hänen äitiään Karinia. Ingrid von Rosen kirjoitti puhtaaksi Kohtauksia eräästä avioliitosta televisiodraaman käsikirjoituksen.
Ingmar Bergman ja Ingrid von Rosen on haudattu Fårön kirkon hautausmaalle sukuhautaan.
Fårö
Bergman ihastui Fårön saareen alkujaan vuonna 1960, kun siellä valmisteltiin hänen elokuvaansa Kuin kuvastimessa. Hän muutti kesäksi Fåröhön ensimmäisen kerran 1967, ja sittemmin se vakiintui hänen tukikohdakseen. Hän rakennutti saarelle pitkulaisen asuintalon nimeltä Hammars ja remontoi navetasta elokuvateatterin. Asuintaloa laajennettiin kahdesti, ja sen kokonaispituus on 56 metriä. Viimeisinä vuosinaan Bergman asui talossa yksin ympäri vuoden.
Bergmanin kuoltua Fårön-kiinteistö irtaimistoineen myytiin hänen toivomuksensa mukaisesti huutokaupassa vuonna 2009. Hänen nuorin tyttärensä Linn Ullmann halusi säilyttää isänsä kulttuuriperinnön kokonaisuutena, ja kiinteistön sekä suuren osan siihen kuuluvaa irtaimistoa pelasti norjalainen keksijä Hans Gude Gudesen. Fårön-kiinteistöstä muodostettiin säätiö (Stiftelsen Bergmangårdarna), ja vuodesta 2011 lähtien se on toiminut taiteilijakeskuksena, johon myönnetään oleskelustipendejä.
Paul Ekman
pienoiskuva|Paul Ekman vuonna 2013. Paul Ekman (s. 1934) on yhdysvaltalainen psykologi, joka on tehnyt pioneerityötä tunteiden ja kasvonilmeiden yhteydestä. Hän on empiirisesti todennut, että vihalle, inholle, pelolle, ilolle, surulle ja pelästymiselle on universaalit ilmeet, jotka tunnistetaan kaikissa kulttuureissa. Ekman on tutkinut myös ilmeiden yhteyttä valehteluun. Häntä pidetään yhtenä 100 vaikuttavimmista psykologeista.
Edustaa edustaa 3
Edustaa edustaa 3 on rap-artisti Seren 23. kesäkuuta 2011 julkaisema mixtape.
Taustaa
Seren oli aluksi tarkoitus tehdä Edustaa edustaa 3:sta EP, mutta kappaleita syntyi lopulta niin paljon, että julkaisusta tuli albumi. Albumille on tarkoituksella tuotu artisteja, joita monet eivät välttämättä kuvittelisi vierailemassa Seren kappaleilla.